133 অধ্যায়
দায়ুদৰ ৰচিত যাত্ৰাৰ সঙ্গীত।
1 ই কেনে উত্তম আৰু কেনে আনন্দময় হয়,
যেতিয়া স্বজাতীয় লোকে একেলগে ঐক্যতাৰে বাস কৰে!
2 তেওঁলোক মূৰত ঢলা বহুমূল্য তেলৰ নিচিনা,
যি তললৈ দাঢ়িলৈকৈ নামি আহে,
হাৰোণৰেই দাঢ়িৰ ওপৰেদি নামি গৈ
তেওঁৰ বস্ত্ৰৰ ডিঙিলৈকে বৈ আহিল!
3 সেয়ে হৰ্মোণ পর্বতৰ নিয়ৰৰ নিচিনা,
যি চিয়োনৰ পৰ্বতমালাৰ ওপৰলৈ নামি আহিল;
কিয়নো তাত যিহোৱাই তেওঁৰ আশীৰ্ব্বাদৰ ৰায় দিলে,
অনন্ত কালৰ নিমিত্তে জীৱনৰ ৰায় দিলে।